
Ivan Valentin-Dumitru-Ioan
Nr. 13.853/ 20.11.2023
RAPORT DE SPECIALITATE
privind aprobarea proiectului ,,Construire centrală fotovoltaică pentru producere energie electrică din surse regenerabile pentru Primăria Sadu prin Fondul pentru Modernizare”
            Sub. Rotărescu Ioan-Marius, administrator public în cadrul Primăriei Comunei Sadu, precizez faptul Ministerul Energiei a lansat un apel de proiecte pentru sectorul public din Fondul de Modernizare pentru sprijinirea investițiilor în noi capacități de producere a energiei electrice produsă din surse regenerabile pentru autoconsum, conform adresei primite de la Consiliul Județean Sibiu – Serviciul Managementul Proiectelor nr. 25048/ 14.11.2023, înregistrată la Primăria Comunei Sadu cu nr. 13.677/ 16.11.2023.


În cadrul apelului solicitanți eligibili sunt și unitățile administrativ teritoriale, iar sprijinul financiar se acordă pentru investițiile destinate producției de energie electrică din surse regenerabile de energie eoliană, solară sau hidro.


În acest sens este oportun redactarea și depunerea unui proiect, fiind pretabilă o astfel de investiție pentru asigurarea autoconsumului de energie electrică prin realizarea investiției pentru punctele de consum aparținând comunei Sadu. Terenul pentru realizarea investiției este identificat în Cartea Funciară nr. 106663 Sadu, în suprafață de 4322 mp, neîmprejmuit, amplasat în zona denumită ”Dumbravă”, fiind pretabil pentru implementarea unui asemenea proiect ținând cont de expunerea solară existentă și faptul că sistemul de energie electrică se află în aproprierea terenului.

 Prin urmare, propun inițierea unui proiect de hotărâre privind aprobarea și depunerea proiectului ”Construire centrală fotovoltaică pentru producere energie electrică din surse regenerabile pentru Primăria Sadu prin Fondul pentru Modernizare” , aprobarea valorii totale a proiectului, din care valoarea eligibilă și neeligibilă, asigurarea cofinanțării proiectului și asigurarea fluxului financiar pentru implementarea proiectului, precum și acoperirea contravalorii cheltuielilor altele decât cele eligibile. Se impune aprobarea și a studiului de fezabilitate întocmit de proiectant, în conformitate cu art. 129 alin. (2) lit. „b”, „c” și „d”, alin. (4) lit. „d” din Ordonanța de urgență a Guvernului nr.57/2019 privind Codul administrativ, cu modificările și completările ulterioare.

Propun ca proiectul de hotărâre să fie analizat și dezbătut în prima ședință ordinară a Consiliului Local al comunei Sadu.

Administrator public,
Rotărescu Ioan-Marius
